钦定古今图书集成/明伦汇编/氏族典/第462卷 > 《廖用贤尚友录》 > 顾觊之
## 钦定古今图书集成/明伦汇编/氏族典/第462卷 > 《廖用贤尚友录》 > 顾觊之

按《宋书顾觊之传》，“觊之字伟仁，吴郡吴人也。高祖谦，
字公让，晋平原内史。祖崇，大司农。父黄老，司徒左西
掾。觊之初为郡主簿，以脚疾免。复为东迁山阴令，还
为扬州治中从事史。元凶弑立，朝士无不移任，唯觊
之不徙官。世祖即位，迁御史中丞。孝建元年，出为宁
朔将军，行会稽郡事。明年，为湘州刺史。善于莅民，治”
甚有绩。大明元年，征守度支尚书。二年，转吏部尚书。
泰始初，四方同反，觊之心迹清全，独无所与。太宗嘉
之。东土既平，以为左将军、吴郡太守。三年，卒，谥曰简。
子五子：约、缉、绰、缜、绲。